**SINTEZA**

**obiecţiilor şi propunerilor/recomandărilor**

**(structurată pe articole sau puncte din proiect)**

**la proiectul de hotărâre**

**„Cu privire la înaintarea propunerilor de modificare a Codului electral și a legislației conexe”**

*(Capitolul 2. DREPTUL DE A ALEGE ȘI DE A FI ALES. RESTRICȚII)*

|  |  |  |  |  |
| --- | --- | --- | --- | --- |
| **Conţinutul articolelor/ punctelor din proiectul prezentat spre avizare şi coordonare** | **Participantul la avizare (expertizare)/**  **consultare publică** | **Nr.**  **obiecţiei/ propunerii/**  **recomandării** | **Conţinutul obiecţiei/**  **propunerii/recomandării** | **Argumentarea autorului proiectului** |
| I. De ordin general | | | | |
|  | UN Women | 1 | Pentru asigurarea unui limbaj incluziv pe tot parcursul textului noului Cod Electoral ***se propune*** expunerea inclusiv la feminin a functiilor menționate conform Clasificatorului Ocupațiilor din Republica Moldova aprobat prin Ordinul Ministerului Muncii și protecției sociale nr. 11 din 12 noiembrie 2021 și publicat în Monitorul Oficial nr. 6-16 art. 23 din 14 ianuarie 2022. | ***Se acceptă parțial***  La art. 14 alin. (6) este inserată norma generală privind respectarea criteriilor de gender în cadrul procedurilor de desemnare și constituire a organelor electorale |
| II. Obiecţii şi propuneri la articolele/punctele din proiect | | | | |
| **Articolul 8.** Ziua alegerilor  (1) Alegerile au loc într-o singură zi, de **sâmbătă**, conform actului de stabilire a alegerilor, pe întreg teritoriul țării sau al localității respective.  **(2) Prin derogare de la alin. (1), alegerile în unele circumscripții electorale sau secții de votare pot fi desfășurate, din motive obiective, pe parcursul a două zile, fapt ce se indică în actul de stabilire a alegerilor.**  **(3) Procedurile electorale detaliate ce vizează securizarea votării, păstrarea și asigurarea integrității pe parcursul a două zile a buletinelor de vot utilizate și a celor neutilizate, regulile privind asigurarea confidențialității informației din listele electorale cu privire la participarea alegătorilor la votare, monitorizarea video etc. se stabilesc prin regulamentul aprobat de Comisia Electorală Centrală.** | A.O. „Promo-LEX„ | 2 | ***Se atrage atenția*** că prevederile celorlalte capitole nu sunt adaptate la această normă.  Promo-LEX a recomandat de fiecare dată, desfășurarea alegerilor în aceleași condiții în toate secțiile de votare, or dreptul de a alege și a fi ales trebuie asigurat în mod egal tuturor.  În același timp, se consideră că sintagma „*motive obiective*” este una interpretabilă, iar norma legală trebuie să fie clară, precisă și previzibilă. În acest sens, recomandăm fie includerea unei liste exhaustive de motive obiective pentru care se permite derogarea de la alin. (1), fie indicarea criteriilor pe care trebuie să le întrunească situația, pentru ca motivul să poată fi calificat drept unul obiectiv.  Totodată, lăsarea aprecierii obiectivității motivului, la latitudinea subiectului cu drept de stabilire a datei alegerilor, reprezintă de fapt, implicarea acestui subiect în organizarea și desfășurarea alegerilor cu potențial impact de influențare a rezultatelor alegerilor.  [Raportul explicativ la Codul de bune practici](https://www.venice.coe.int/webforms/documents/default.aspx?pdffile=CDL-AD(2002)023rev2-cor-rom) în materie electorală prevede că numai transparenţa, imparţialitatea şi independenţa faţa de orice manipulare politică vor asigura o bună administrare a procesului electoral, începând cu perioada pre-electorală până la finalizarea procesării rezultatelor. | ***Se ia act de mențiunile participantului la consultare publică***.  Când se va examina porpunerile de modificare a altor prevederi din alte capitolele, normele vor fi ajustate.  Sintagma „motive obiective” este dificil de a fi definită, ori nu pot fi părevăzute exhaustiv toate situațiile considerate drept motive obiective. Din acest considerent, caracterul obiectiv al circumstanței care va sta la baza deciziei de a permite votarea pe parcurusul a două zile, va fi examinată de instanța de judecată în momentul verificării legalității scrutinului. |
| **Articolul 11.**Dreptul de a alege  Dreptul de a alege îl au cetăţenii Republicii Moldova care au împlinit, inclusiv în ziua alegerilor, vîrsta de 18 ani, cu excepţia celor privaţi de acest drept în modul stabilit de lege. | A.O. „Promo-LEX„ | 3 | În contextul excluderii de la art. 13 alin. (1) a literei b), și anume excluderea posibilității instanțelor de judecată a lipsi persoanele de drept de vot prin hotărâre definitivă, ***se recomandă*** excluderea de la art. 11 a textului „*cu excepția celor privați de acest drept în modul stabilit de lege*”.  Autorul propunerii amintește că misiunile OSCE/ ODIHR în repetate rânduri au recomandat revizuirea posibilității de privare de drepturi de vot pe motiv de dezabilitate mentală, deoarece contrar standardelor internaționale, o instanță de judecată încă mai poate priva o persoană de dreptul la vot, inclusiv pe cei cu dezabilități mentale.  În acest context, pe lângă excluderea mențiunilor corespunzătoare din Codul electoral (art. 11, art. 13 alin. (1) lit. b), ***este necesar și revizuirea*** art. 30811 din Codul de procedură civilă. | ***Se acceptă parțial***.  ***notă\*:*** *urmare a consultărilor publice, norma propusă va avea următorul cuprins*:  **Articolul 11.**Dreptul de a alege  Dreptul de a alege îl au cetăţenii Republicii Moldova care au împlinit, inclusiv în ziua alegerilor, vîrsta de 18 ani, cu excepţia celor privaţi de acest drept **prin hotărârea judecătorească de instituire a măsurii de ocrotire judiciară.** |
| **Articolul 13.** Restricții **privind exercitarea drepturilor electorale**   1. Nu au dreptul de a alege persoanele **care nu întrunesc condițiile prevăzute la art.11.**   (2) Nu pot fi aleși:  a) militarii cu serviciul în termen;  b) persoanele menționate la alin.(1);  c) persoanele care sunt condamnate la închisoare (privațiune de libertate) prin hotărâre judecătorească definitivă și își ispășesc pedeapsa în instituții penitenciare, precum și persoanele care au antecedente penale nestinse pentru infracțiuni săvârșite cu intenție. Organele electorale sunt informate despre existența antecedentelor penale de către organele Ministerului Afacerilor Interne și/sau de către Autoritatea Națională de Integritate;  d) persoanele private de dreptul de a ocupa funcții de răspundere prin hotărâre judecătorească definitivă. Organele electorale sunt informate despre existența interdicției de către Ministerul Justiției, Autoritatea Națională de Integritate și/sau de către Ministerul Afacerilor Interne.  **(3) În cazul cetățenilor Republicii Moldova care, în virtutea funcției pe care o dețin, precum și în vederea respectării regimului juridic al conflictelor de interese, stărilor de incompatibilitate, altor restricții și limitări prevăzute de normele juridice speciale, inclusiv în scopul prevenirii utilizării bunurilor publice (resurselor administrative) în campaniile electorale, activitatea acestora în funcția pe care o dețin se suspendă prin hotărâre a organului electoral din momentul înregistrării lor în calitate de concurenți electorali.** Persoanele care cad sub incidența acestor prevederi sunt:  a) viceprim-miniștrii, miniștrii și membrii din oficiu ai Guvernului;  **a1) secretarul general al Guvernului, secretarii generali adjuncți ai Guvernului, secretarii de stat, secretarii generali ai ministerelor;**  b) conducătorii **și adjuncții conducătorilor** autorităților publice centrale **și ai structurilor organizaționale din sfera lor de competență;**  c) președinții și vicepreședinții raioanelor;  d) primarii și viceprimarii;  e) pretorii și vicepretorii;  **f) secretarii consiliilor locale;**  **g) funcționarii/angajații cărora le revine obligația de a-și suspenda raporturile de serviciu/ muncă, potrivit normelor juridice speciale ce reglementează activitatea acestora.** | CICDE | 4 | Pentru o mai bună claritate și în vederea respectării principiului aplicat de la lit. a) până la lit. f) ***este necesar de indicat*** lista exhaustivă a persoanelor vizate la lit. g). | ***Nu se acceptă***.  La litera g) este mențiunea „*normelor juridice speciale ce reglementează activitatea acestora*”, potrivit căreia se va aplica normele insitutite prin legea specială care reglementează statutul angajatului/funcționarului. |
| A.O. „Promo-LEX„ | 5 - 9 | 1) ***Se atrage atenția*** asupra eventualelor dificultăți de implementarea prevederilor ce vizează „*Organele electorale sunt informate despre existența antecedentelor penale de către organele Ministerului Afacerilor Interne și/sau de către Autoritatea Națională de Integritate”* pentru cazul alegerilor locale. Respectiv, ***se recomandă*** explicarea în detalii a mecanismului dat în cadrul regulamentelor/instrucțiunilor CEC.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  2)*La alin. (3),* ***se recomandă*** revizuirea acesteia, astfel încât această normă să cuprindă cât mai multe situații juridice posibile:   * Nu este clar de ce a fost exclusă mențiunea privind cetățenii care în virtutea funcției pe care o dețin, **nu au dreptul să fie membri ai partidelor sau ai altor organizații social-politice**. În acest sens, am observat că norma a fost trunchiată, iar în redacția propusă este neclară. Respectiv, ***se recomandă*** păstrarea normei în forma actuală. Totuși în cazul în care vor fi păstrate propunerile de modificare, considerăm necesar ca norma să întrunească condițiile de claritate și precizie, cu argumentarea corespunzătoare a necesității excluderii textului menționat.   \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  3) ***Se propune*** înlocuirea textului „*prevenirii utilizării bunurilor publice (resurselor administrative) în campaniile electorale*” cu textul „*prevenirii utilizării resurselor administrative în perioadele electorale*”. În acest sens, evidențiem că bunurile publice sunt doar o parte din resursele administrative care pot fi utilizate, iar resursele administrative pot fi utilizate și în afara campaniei electorale (ex. în timpul colectării semnăturilor).  Modificarea subiectului care suspendă activitatea persoanelor care cad sub incidența art. 13 alin. (3) din Codul electoral, duce la un șir de incertitudini. În special acestea se referă la: modul aducerii la cunoștința instituției din care a fost suspendat potențialul candidat, Cine este inițiatorul suspendării? Daca organul electoral - atunci sancțiunea de nesuspendare trebuie exclusa de la art. 75 alin. (5) din Codul electoral.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  4) ***Se propune*** înlocuirea textului „*din momentul înregistrării lor în calitate de concurenți electorali*” cu textul „*din momentul desemnării în calitate de candidat*”. Se reiterează că utilizarea resurselor administrative are loc inclusiv în perioada de colectare a semnăturilor, sau din momentul desemnării în calitate de candidat.  5) ***Se recomandă*** instituirea unei norme care să asigure egalitatea de șanse în cadrul alegerilor prezidențiale, în situația în care Președintele Republicii Moldova nu-și poate suspenda activitatea pentru participarea în campania electorală. | ***Se acceptă parțial***.  Aspectul menționat va fi detaliat în regulamentul Comisiei Electorale Centrale.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă****.*  Prin propunerea înaintate nu se reduce o categorie de subiecți, totodată, textul „*nu au dreptul să fie membri ai partidelor sau ai altor organizații social-politice*” este ambiguu.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se acceptă parțial***.  Textul „*prevenirii utilizării bunurilor publice (resurselor administrative) în campaniile electorale*” va fi ajustat conform propunerii.  *Totodată, autorul va revizui textul normei*.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Nu se acceptă***.  Nesupendarea din funcție nu eliberează subiectul de răspunde în caz de utilizare ilicită a resurselor administrative, care se aplică inclusiv la nivel de perioadă electorală.  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ***Se ia act de recomandare***.  *Aspectul reprezintă o chestiune de oportunitate politică, asupra căreia se va expune legistlativul în contextul Deciziei Curții Constituționale nr. 34/2021 de inadmisibilitate a sesizării nr. 164a/2020 pentru controlul constituționalității articolului 13 alin. (3) din Codul electoral.* |